fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi de fi fi fi en fi fi fi fi fi fi fi fi fi fi fi fi ca fi en es fi fi fi en en fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi it en en fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Munanvalkuaista solumaatalouden keinoin: | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Munanvalkuaista solumaatalouden keinoin: Onego Bio spinnasi VTT:ltä ja keräsi 10 miljoonan euron rahoituksen biovalkuaisen kaupallistamiseen
Onego Bio kaupallistaa VTT:n kehittämää menetelmää munanvalkuaisen tärkeimmän proteiinin, ovalbumiinin, tuottamiseksi ilman tuotantoeläimiä. Uusi kansainvälisille markkinoille tähtäävä yritys keräsi 10 miljoonan euron siemenrahoituksen Agronomicsilta ja Maki.vc:ltä.
Eläinproteiinien ylikulutus aiheuttaa globaaleja ympäristöongelmia, kuten kasvihuonekaasupäästöjä, puhtaan veden puutetta, rehevöitymistä ja luonnonvarojen ehtymistä. Bioteknologian avulla proteiinien tuotanto voidaan erottaa eläinten kasvatuksesta.
VTT kehitti menetelmän, jolla vedestä, sokereista ja mineraaleista voidaan tuottaa biovalkuaista turvallisesti, tehokkaasti ja ympäristön kannalta kestävästi Trichoderma reesei -mikro-organismilla. Bioteknistä menetelmää voidaan verrata esimerkiksi oluen valmistukseen, jossa mikrobit tuottavat sokerin avulla alkoholia. Vastaavalla teknologialla tuotetaan myös juuston valmistuksessa käytettävää juustonjuoksutinta.
”Munanvalkuainen on oivallinen kohde solumaatalouden kotimaiselle pioneerihankkeelle. Sen käyttö on leipomo- ja ruokateollisuudessa erittäin laajamittaista ja valkuaisen funktionaalisia ominaisuuksia on vaikea korvata kasvipohjaisilla vaihtoehdoilla. On olemassa useita tuotteita, joissa kananmuna on välttämätön ainesosa ja näin ollen este tuotteen markkinoimiseksi ei-eläinperäisenä. Biovalkuainen voi olla vastaus koko globaalin ruokajärjestelmän suuriin haasteisiin”, toteaa Maija Itkonen, Onego Bio Ltd:n toimitusjohtaja.
Tuotantolaitos Suomeen, markkinat Yhdysvalloissa
Lähivuosina yrityksen päämääriä ovat tuotantolaitoksen perustaminen Suomeen sekä biovalkuaisen viranomaishyväksynnän saavuttaminen tärkeimmillä markkina-alueilla. Kaupallinen toiminta aloitetaan Yhdysvalloissa, jossa elintarvikelainsäädäntö mahdollistaa nopeamman markkinoille pääsyn.
Onego Bio tulee markkinoimaan biovalkuaista ruoka-, leipomo- ja makeisteollisuuden yrityksille. Myöhemmin tavoitteena on edetä myös omilla tuotemerkeillä kuluttajamarkkinoille. Biovalkuaisella on käyttökohteita myös urheilu- ja terveystuotemarkkinoilla.
“Sijoitamme syväteknologiaan ja brändivetoisiin yrityksiin, jotka ratkovat maailman tärkeimpiä ongelmia. Onego Biossa yhdistyvät kaikki nämä puolet. Kananmunan valkuainen on yksi maailman käytetyimmistä proteiineista ja Onego Biolla on mahdollisuus tuoda markkinoille ilman eläimiä tuotettu vaihtoehto, jonka tuotanto on myös ympäristön kannalta kestävällä pohjalla. Perustajatiimissä yhdistyvät erinomaisesti kaupallinen ja teknillinen osaaminen, mikä antaa hyvät lähtökohdat rakentaa yhtiö, jossa yhdistyvät vaikeasti kopioitava teknologia ja erottuva brändi”, sanoo Maki VC:n osakas Paavo Räisänen.
”Suomessa on maailmanluokan osaamista solumaatalouden alalla. Biovalkuaisen tuottaminen on uusi kunnianhimoinen askel kohti kestävämpää tulevaisuutta: eläinperäisten proteiinien tuottamiseen ei tulevaisuudessa enää välttämättä tarvita tuotantoeläimiä”, toteaa VTT:n liiketoiminta-alueen johtaja Tua Huomo.
Projekti on ollut mukana VTT LaunchPad -hautomossa, jonka tavoitteena on kaupallistaa VTT:n tutkimusta ja teknologiaa spin-off-yrityksiksi. Hautomo tuo yhteen VTT:n tutkijat ja IPR-tarjoaman, parhaan liiketoimintaosaamisen ja sijoittajat ja tukee tiimejään kehittämään VTT:n immateriaalioikeuksia rahoitettaviksi spin-off-yrityksiksi.
Helsingin yliopiston Future Sustainable Food Systems -tutkimusryhmän  ja VTT:n yhteistyössä toteuttama tutkimus osoittaa, että munanvalkuaisen tärkeimmän proteiinin, ovalbumiinin, tuotanto biotekniikan avulla voi vähentää tuotannon aiheuttamaa ympäristökuormitusta ja lisätä tuotannon kestävyyttä. Tämä koskee etenkin tuotantoa, jossa turvaudutaan vähähiilisiin energianlähteisiin.
VTT voitti menetelmällä eurooppalaisten tutkimusorganisaatioiden EARTO-järjestön kilpailun Impact Expected -kategorian vuonna 2020.
hello@onego.bio, puh. 044 059 3313
Tua Huomo, liiketoiminta-alueen johtaja
Onego Bio Ltd on suomalainen bioteknologiayhtiö, joka kehittää ja kaupallistaa solumaatalouden keinoin tuotettua biovalkuaista. 2022 perustettu Onego Bio on Teknologian tutkimuskeskus VTT:n tutkimusta jatkava spin-off-yritys. Onego Bion osakkeenomistajia ovat perustajien lisäksi VTT Holding Oy sekä pääomasijoittajat Agronomics ja Maki VC.
Onego Bio Ltd:n perustajista toimitusjohtaja Maija Itkonen tunnetaan Nyhtökauraa valmistavasta Gold&Green Foods -yrityksestä. Tutkimusjohtaja Christopher Landowski on solumaatalouden innovaattori, jonka johdolla VTT:llä kehitettiin menetelmä ovalbumiinin tuottamiseksi bioreaktorissa. Perustajajoukkoa täydentää operatiivinen johtaja Jussi Joensuu, joka on taustaltaan molekyylibiologian asiantuntija, VTT:n tutkija, yrittäjä ja maanviljelijä.
Kuvassa vasemmalta oikealle: Christopher Landowski, Maija Itkonen ja Jussi Joensuu (Kuvalähde: VTT)
Bioteknisesti tuotettua valkuaisproteiinijauhoa ja -vaahtoa
Bioteknisesti tuotettua valkuaisproteiinijauhoa ja -vaahtoa
Bioteknisesti tuotettua valkuaisproteiinijauhoa ja -vaahtoa
Bioteknisesti tuotettua valkuaisproteiinijauhoa ja -vaahtoa
Bioteknisesti valmistettua valkuaisjauhoa ja -vaahtoa
Bioteknisesti valmistettua valkuaisjauhoa ja -vaahtoa
Bioteknisesti tuotettua valkuaisproteiinijauhoa ja -vaahtoa
Bioteknisesti tuotettua valkuaisproteiinijauhoa ja -vaahtoa
Christopher Landowski, Maija Itkonen ja Jussi Joensuu Onego Bio Ltd:stä
Christopher Landowski, Maija Itkonen ja Jussi Joensuu Onego Bio Ltd:stä
Podcast: Miten ruokainnovaatio kaupallistetaan
Maija Itkonen vieraili Toivo, innovaatiot ja kestävä kasvu -podcastissa viime keväänä ja keskusteli uusista ruokainnovaatioista ja niiden kaupallistamisesta VTT:n Emilia Nordlundin kanssa - siitä se lähti! Kuuntele jakso Spotifysta, Soundcloudista tai Apple Podcastista.
Ruoan kysyntä kasvaa samaa vauhtia kuin maailman väestömäärä. Ruoantuotannon on oltava paitsi tarpeeksi tehokasta myös ympäristöä vähemmän kuormittavaa. Haaste on valtava, mutta harppauksia oikeaan suuntaan on jo otettu.
Aiheeseen liittyvät uutiset ja tarinat
VTT 80 -visio ja podcast: Vuonna 2102 elämme merkityksellistä elämää
Julkisesti tuettu TKI-rahoitus vaikuttaa positiivisesti alueiden kasvuun
Säästöliekin sijasta lisää roihua: TKI-investoinnit ovat Suomen kasvun moottori
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022